
COLMAR-STRASBOURG-FREIBURG

**057-2025**



|  |  |
| --- | --- |
| **14.06.**  **subota** | Okupljanje grupe u splitskoj zračnoj luci u 06,30 sati. Prijava na let za Basel u 08,15 sati s dolaskom 09,50 sati. Transfer do Colmara. U pratnji voditelja putovanja pješački razgled zaštićene stare jezgre **Colmara** kojeg nazivaju još i *Mala Venecija*: Ribarnica, Stara carina, Muzej Unterlinden, Gradska vijećnica iz 18 st., rodna kuća-muzej slavnog kipara Augusta Bartholdia, najpoznatijeg po projektiranju Kipa slobode ... Slobodno vrijeme za šetnju gradom. Kasnije poslijepodne polazak za **Freiburg**. Prijava i smještaj u hotel te odlazak u razgled Freiburga. Pješački razgled grada započinje od stare gradske utvrde – Martinstora i nastavlja se prema Munsterplatzu kojim dominira Freiburška katedrala (Munster) sa 116 m visokim gotičkim zvonikom. Slobodno vrijeme za večeru u nekom od restorana. Noćenje. |
| **15.06.**  **nedjelja** | Doručak. Odlazak u cjelodnevni razgled “najljepših sela Francuske”.Nakon dolaska u **Keyserberg** šetnja glavnom ulicom generala De Gaullea do gradske vijećnice iz 16. st. izgrađene u stilu rajnske renesanse, fontane Constantin, crkve Sv. Križa iz 13. st. ... Slobodno vrijeme te polazak prema **Riquewihru.** Ovo šarmantno mjesto je očuvalo svoju tradicionalnu arhitekturu kanatnih kuća s prozorima punim cvijeća koje često krase cehovski amblemi na nosačima od kovanog željeza. Šetnja ulicama i trgovima do tzv. Mjerne fontane, gdje se nekada utvrđivao točan obujam vinskih bačvi, potom do trga Tri crkve - St. Margharite, Notre dame i St. Erhard, zatim do najvišeg kanatnog zdanja u Alsaceu – petokatnice koja je nekada bila sjedište magistrata. Polazak autobusom za obližnji **Ribeauvillé,** mjesto s dojmljivom vijećnicom, Vještičjim tornjem, zdanjem Žitne burze, čak tri feudalna zamka iznad mjesta i prekrasnim ulicama punim cvijeća. Šetnja glavnom ulicom Grand rue, slobodno vrijeme za uživanje u nekom od maštovito uređenih kafića ili restorana kojima obiluje centar mjesta. Predvečer povratak u hotel. Noćenje. |
| **16.06.**  **ponedjeljak** | Doručak. Odlazak do **Strasbourga** – glavni grad pokrajine Alsace i sjedište Europskog parlamenta. Razgled grada započinje posjetom katedrali Notre Dame de Strasbourg s posebno atraktivnim vitraima i astronomskim satom. Šetnja najstarijim dijelom grada “Petite France” s tradicionalnim kanatnim zdanjima i kanalima te mnoštvom restorana i pivnica. Slobodno vrijeme. U popodnevnim satima polazak za **Eguisheim.** Šetnja uskim uličicama do trga s prekrasnom fontanom uz koju je stajala kuća pape Leona IX. za vrijeme čijeg pontifikata je došlo do raskola između Istočne i Zapadne crkve. Fakultativno mogućnost odlaska na degustaciju vina i alzašku večeru. Povratak u hotel. Noćenje. |
| **17.06.**  **utorak** | Nakon doručka odjava iz hotela i vožnja do **slapova Rajne – Rheinfall** – najvećih slapova u Europi. Slobodno vrijeme za uživanje u prekrasnom krajoliku, kavi na terasama kafića uz vodopade ili vožnju brodom. Nakon Rheinfalla polazak za **Basel**. Šetnja Starim gradom kojeg krase šarmantne srednjovjekovne ulice i trgovine. Katedrala Basel Munster, Gradska vijećnica - Rathaus, Muzej umjetnosti, vidikovac Pfalz s kojeg se pruža divan pogled na Rajnu, samo su neke od atrakcija ovog zanimljivog grada. U slobodno vrijeme mogućnost posjeta muzejima - Kunstmuseum ili Fondacija Beyeler. Transfer do zračne luke. Let za Split u 19,35 s dolaskom u splitsku zračnu luku u 21,05 sati. |

**CIJENA ARANŽMANA**: **23 - 28 putnika - 795, 00 €**

**18 - 22 putnika - 865, 00 €**

Uplata rezervacije: **250,00 €**

(promjenjiva stavka – ovisna o cijeni avio karte)

Doplata za 1/1 sobu: 145,00 €

**Program uključuje**: prijevoz zrakoplovom na relaciji Split – Basel – Split sa uključenim zrakoplovnim pristojbama, 1 kom. male kabinske prtljage max. dimenzija 45 x 36 x 20 cm i 1 velika kabinska prtljaga max. dimenzija 56 x 45 x 25 cm (uključujući ručke i kotače) i maksimalne težine 15 kg , prijevoz autobusom turističke klase prema programu, smještaj u hotelu 3\* u Freiburgu na bazi tri noćenja s doručkom, boravišnu pristojbu, razglede prema programu, jamčevinu za turistički paket aranžman, osiguranje od posljedica nesretnog slučaja, putno zdravstveno osiguranje, zakonom propisan PDV, voditelja putovanja i organizaciju putovanja.



**Program ne uključuje**: degustaciju vina i alzašku večeru u Eguisheimu cca 65,00 €, ulaznice za

kulturno povijesne spomenike, karte javnog gradskog prijevoza, osobne troškove.

**Preporuka:** uplata police od rizika otkaza putovanja: 27,00 € (plativo kod uplate rezervacije)

**ZA OVO PUTOVANJE DOVOLJNA JE VAŽEĆA OSOBNA ISKAZNICA**

**PUTOKAZI** putovanja d.o.o. turistička agencija, *Mažuranićevo šet. 14, 21 000 Split, R.V: 9.00 – 13.00 sati,*

*KONTAKTI: tel: 021/455-038, mob: 099/26 424 26, e-mail: jelena@*[*putokazi*](http://putokazi/)-*split.com;* [*www.putokazi-split.com*](http://www.putokazi-split.com/)*, PODACI ZA UPLATU: IBAN žiro računa: HR5324070001100477194; poziv na broj: HR00 – broj putovanja*

*ID COD: HR-AB-21060271971*